Адвокатска комора Србије, на основу одлуке Управног одбора од 09.09.2023. објављује

**ЈАВНИ ПОЗИВ**

**ПРЕДУЗЕТНИЦИМА И ПРИВРЕДНИМ ДРУШТВИМА КОЈА СЕ БАВЕ ИЗРАДОМ ПРОГРАМСКИХ АПЛИКАЦИЈА КОЛ ЦЕНТАРА**

Заинтересовани понуђачи достављају у писаном облику у затвореној и запечаћеној коверти понуде за дораду постојеће или израду нове апликације за следеће Кол центре:

* Кол центар за одбране по службеној дужности малолетних лица у прекршајном поступку;
* Кол центар за постављање привремених заступника из реда адвоката пред основним, вишим судовима, органима управе и пореске органе, и у поступцима који се воде пред јавним бележницима и јавним извршитељима Републике Србије;
* Кол центар за постављање заступника из реда адвоката у управном поступку;
* Кол центар за постављање заступника из реда адвоката у пореском поступку.

Понуда треба да садржи:

* Опис апликације,
* Функционисање апликације,
* Спецификацију опреме која је потребна ради правилног функционисања апликације,
* Цену израде апликације,
* Рокове израде апликације,
* Одржавање исправног функционисања предметне апликације
* Извод Агенције за привредне регистре не старији од 30 дана.

Сва ауторска права преносе се на Адвокатску комору Србије без икаквих ограничења и условљања, а посебно у погледу коришћења и унапређивања исте.

Понуде се достављају у затвореној коверти са назнаком „понуда“. Рок за достављање понуда 15 дана.